SAiFRESC rep a l'Ajuntament d'Alcàsser i al conseller d'Agricultura Miguel Barrachina
dc., 26/02/2025 - 12:26

El conseller d'Agricultura, Aigua, Ramaderia i Pesca, Miguel Barrachina, ha visitat l'empresa valenciana de cultius ecològics SAiFRESC, guanyadora de l'última edició del premi al Millor detallista d'aliments ecològics.

L'empresa ha presentat les seues parcel·les hortofructícoles situades en el terme municipal d'Alcàsser, així com les seues instal·lacions a Catarroja mostrant el treball realitzat en matèria d'agricultura ecològica durant els últims anys.

L'alcalde d'Alcàsser, Alberto Primo, ha declarat: “És un orgull tindre empreses en el municipi que fomenten el producte valencià de proximitat i que presenten projectes tan ambiciosos a nivell europeu”.

SAiFRESC va ser fundada en 2011 per tres agricultors inquiets amb una idea clara en ment: revitalitzar i reinventar la producció agrícola de l'horta valenciana. Per a això, compten amb 30 hectàrees de cultiu ecològic on es produeixen més de 70 productes que es distribueixen en els comerços i mercats locals..